                                                                      

                                                                                 


1. ΠΙΝΑΚΑΣ ΣΥΜΜΟΡΦΩΣΗΣ ΤΕΧΝΙΚΗΣ ΠΡΟΣΦΟΡΑΣ 


	Α/Α
	ΠΕΡΙΓΡΑΦΗ
	ΑΠΑΙΤΗΣΗ
	ΑΠΑΝΤΗΣΗ
	ΠΑΡΑΠΟΜΠΗ/ ΠΑΡΑΤΗΡΗΣΕΙΣ

	1. ΠΛΑΙΣΙΟ ΕΡΓΟΥ
Σύμφωνα με τον Ν. 4990/2022, οι φορείς του δημόσιου τομέα οφείλουν να αναπτύξουν ένα σύστημα (δίαυλο) εσωτερικής υποβολής, παραλαβής και παρακολούθησης αναφορών παραβιάσεων της εθνικής ή ενωσιακής νομοθεσίας. Η εφαρμογή θα υποστηρίζει τον Υπεύθυνο Παραλαβής και Παρακολούθησης Αναφορών (Υ.Π.Π.Α.) σε κάθε στάδιο ενασχόλησής του με τη νέα οδηγία.

	ΝΑΙ

	2. ΛΟΓΙΣΜΙΚΟ ΠΑΡΑΚΟΛΟΥΘΗΣΗΣ ΑΝΑΦΟΡΩΝ

2.1. Χρήση από τον Αναφέροντα 
Η εφαρμογή θα υποστηρίζει την υποβολή επώνυμης και ανώνυμης αναφοράς από τον Αναφέροντα, με χρήση συγκεκριμένου συνδέσμου (link), προσβάσιμου από κάθε συσκευή (Η/Υ, tablet, laptop, κινητό τηλέφωνο).
Μέσω του συνδέσμου (link) θα υλοποιείται όλη η επικοινωνία μεταξύ του Υπευθύνου Παραλαβής και Παρακολούθησης Αναφορών (Υ.Π.Π.Α.) και του Αναφέροντα, στις περιπτώσεις που η αναφορά είναι ανώνυμη, ώστε να προστατεύεται ο Αναφέρων, όπως επιβάλλει η νομοθεσία. 
Ο αναφέρων θα έχει την δυνατότητα να συνδεθεί εκ νέου στην αναφορά, επικοινωνώντας ανώνυμα με τον ΥΠΠΑ, δίνοντας περισσότερα στοιχεία ή διευκρινήσεις. 
Επιπλέον ο αναφέρων θα έχει την δυνατότητα να φανερώσει την ταυτότητά του εφόσον το επιθυμεί ή να ορίζει τον αντιπρόσωπο για την επικοινωνία του με τον Υ.Π.Π.Α. 

2.2. Χρήση από τον Υ.Π.Π.Α.
Η εφαρμογή θα υποστηρίζει τον Υ.Π.Π.Α. σε όλα τα στάδια μια αναφοράς. 

Κατά την υποβολή/παραλαβή : 
· Θα αυτοματοποιεί την κατάταξη και θα ορίζεται ο Υ.Π.Π.Α. που θα αναλάβει κάθε αναφορά.
· Θα αυτοματοποιεί την απάντηση στον αναφέροντα.
· Θα δίνει την δυνατότητα επιπλέον επικοινωνίας με τον αναφέροντα προκειμένου να λάβει επιπλέον πληροφορίες και διευκρινήσεις.
· Θα δίνει τη δυνατότητα καταχώρησης αναφοράς που ελήφθη τηλεφωνικά ή δια ζώσης. 
· Θα θέτει υπενθυμίσεις για τα δεδομένα χρονοδιαγράμματα. 

Κατά τη διερεύνηση: 
· Θα αυτοματοποιεί την πρόσκληση εσωτερικών ή εξωτερικών συνεργατών με συγκεκριμένη πρόσβαση για υποστήριξη στη διερεύνηση της αναφοράς. 
· Θα οργανώσει «βήμα-βήμα» τη διερεύνηση της αναφοράς, μέσα από τον διαχωρισμό της έρευνας σε 9 στάδια. 
· Θα δίνει τη δυνατότητα μεταφόρτωσης αρχείων σε κάθε στάδιο της διερεύνησης της αναφοράς. 
· Θα δίνει την δυνατότητα άμεσης επικοινωνίας μεταξύ του Υ.Π.Π.Α. και των συνεργατών του μέσω «chat» για άμεση αντιμετώπιση ζητημάτων, όταν χρειαστεί. 

Κατά την επίλυση: 
· Θα υποστηρίζει τον Υ.Π.Π.Α. κατά την σύνταξη της τελικής αναφοράς. 
· Θα διατηρεί αρχείο και μητρώο των αναφορών.
· Θα εξάγει αναφορές και στατιστικά σχετικά με τις αναφορές που πραγματοποιούνται στον οργανισμό. 

2.3. Χρήστες εφαρμογής
Χρήστες της εφαρμογής μπορεί να είναι : 
· κάθε αναφέρων,
· ο Υ.Π.Π.Α. και η ομάδα του,
· η Διοίκηση της Υπηρεσίας, 
· εσωτερικοί ή εξωτερικοί συνεργάτες που συνδράμουν σε μία διερεύνηση αναφοράς. 
Κάθε ομάδα χρηστών θα διαθέτει διαφορετική πρόσβαση στην εφαρμογή, ανάλογα με την εμπλοκή του στην αναφορά. 

2.4. Τεχνικές προδιαγραφές
Η εφαρμογή : 
· Θα παρέχεται με άδειες χρήσης, ως software as a Service (SaaS).
· Θα είναι δομημένη με «privacy by design», τηρώντας όλα τα απαιτούμενα από τον Κανονισμό ΕΕ 2016/679 GDPR για την προστασία των προσωπικών δεδομένων που συλλέγει.
· Θα είναι προσβάσιμη από κάθε συσκευή.
· Θα φιλοξενείται σε cloud servers εντός της Ευρωπαϊκής Ένωσης. 

2.5. Εκπαίδευση χρηστών
Στο πλαίσιο της υλοποίησης και χρήσης της εφαρμογής, ο Ανάδοχος θα παρέχει ολοκληρωμένη εκπαίδευση των χρηστών σε στόχο :
· την εξοικείωση με τις λειτουργίες της εφαρμογής, 
· την ορθή και ασφαλή χρήση του συστήματος υποβολής αναφορών,
· και την αποτελεσματική διαχείριση αναφορών από τα εξουσιοδοτημένα στελέχη. 
Κατά την διάρκεια της εκπαίδευσης θα πρέπει να γίνει Live επίδειξη της εφαρμογής και απαντήσεις σε ερωτήματα. Ακόμα η εκπαίδευση θα υλοποιηθεί σε ομάδες χρηστών, ανάλογα με το επίπεδο πρόσβασής τους στην εφαρμογή. Με το πέρας της εκπαίδευσης θα πρέπει να παραδοθούν επικαιροποιημένα εγχειρίδια χρήσης της εφαρμογής. 


	ΝΑΙ

	3. ΧΡΟΝΟΙ ΑΠΟΚΡΙΣΗΣ ΣΤΗΝ ΠΑΡΟΧΗ ΥΠΗΡΕΣΙΩΝ ΥΠΟΣΤΗΡΙΞΗΣ
Οι μέγιστοι χρόνοι απόκρισης και αποκατάστασης περιστατικών, ποικίλουν ανάλογα με τη
σοβαρότητα του συμβάντος. Η κατηγοριοποίηση λαμβάνει υπόψη τον αντίκτυπο στη λειτουργία της εφαρμογής, καθώς και τις επιχειρησιακές ανάγκες.
Το Επίπεδο Σοβαρότητας του Θέματος καθορίζεται από τον αιτούντα το θέμα υποστήριξης.
Οι αποδεκτοί χρόνοι απόκρισης και χρόνοι αποκατάστασης ορίζονται σύμφωνα με τον παρακάτω πίνακα:

	Επίπεδο Σοβαρότητας Θέματος Υποστήριξης
	Αποδεκτός Χρόνος Απόκρισης
	Αποδεκτός Χρόνος Αποκατάστασης

	Κρίσιμο 
	1 ώρα
	8 ώρες

	Υψηλό
	2 ώρες
	16 ώρες

	Μέτριο
	4 ώρες
	2 εργάσιμες ημέρες

	Χαμηλό
	8 ώρες
	5 εργάσιμες ημέρες



Σε περίπτωση που ο Ανάδοχος δεν παρέχει τις συγκεκριμένες Υποστηρικτικές Υπηρεσίες εντός των προδιαγραφόμενων χρόνων, κινδυνεύει τόσο να μην λάβει αμοιβή για τις παρασχεθείσες υπηρεσίες, όσο και να κηρυχθεί έκπτωτος, σύμφωνα με τις διατάξεις του Νόμου 4412/2016. 

	4. ΑΠΑΙΤΗΣΕΙΣ ΕΡΓΟΥ
Η εφαρμογή θα παρέχεται με ετήσια άδεια χρήσης. Το κόστος θα περιλαμβάνει την παραμετροποίηση της εφαρμογής, τη δημιουργία χρήστη Υ.Π.Π.Α., την εκπαίδευση, την υποστήριξη, τη φιλοξενία και τις αναβαθμίσεις κατά τη διάρκεια του έτους. 

	ΝΑΙ

	5. ΧΡΟΝΙΚΗ ΔΙΑΡΚΕΙΑ ΕΡΓΟΥ
Ο Ανάδοχος οφείλει να διεκπεραιώσει όλες τις απαιτούμενες εργασίες της παρούσης εντός δυο (2) μηνών από την έναρξη της Σύμβασης του έργου και κατόπιν συνεννόησης με το Τμήμα Πληροφορικής του Νοσοκομείου. 
Η Χρονική διάρκεια της Σύμβασης για την παροχή των υπηρεσιών, ορίζεται στους δώδεκα (12) μήνες από την έναρξη της παραγωγικής λειτουργίας της Εφαρμογής. 

	6. ΕΜΠΙΣΤΕΥΤΙΚΟΤΗΤΑ

Ο Ανάδοχος, χωρίς προηγούμενη γραπτή συναίνεση του Νοσοκομείου δεν επιτρέπεται να αποκαλύπτει εμπιστευτικές πληροφορίες που του δόθηκαν ή που ο ίδιος ανακάλυψε κατά την εκτέλεση του παρόντος έργου, ούτε να κοινοποιεί στοιχεία, έγγραφα και πληροφορίες των οποίων λαμβάνει γνώση σε σχέση με τη παρούσα Σύμβαση. Υποχρεούται δε να μεριμνά ώστε το προσωπικό του και κάθε συνεργάτης του να τηρήσει την ως άνω υποχρέωση.
Σε περίπτωση αθέτησης της ανωτέρω υποχρέωσης του Αναδόχου, το Νοσοκομείο δικαιούται να απαιτήσει την αποκατάσταση τυχόν ζημίας με κάθε νόμιμο τρόπο και την παύση κοινοποίησης των εμπιστευτικών πληροφοριών.
Ο Ανάδοχος οφείλει να τηρήσει πλήρη εμπιστευτικότητα και εχεμύθεια σε όποια πληροφορία περιέλθει σε γνώση του και αφορά προσωπικά δεδομένα ασθενών, εργαζομένων, συνεργατών, προμηθευτών του Νοσοκομείου και σύμφωνα με τον Γενικό Κανονισμό Προστασίας Προσωπικών Δεδομένων (ΓΚΠΔ – GDPR) 2016/679 της Ε.Ε.

	ΝΑΙ
	
	



Ο πίνακας συμμόρφωσης της πρόσκλησης πρέπει να υποβληθεί με την τεχνική προσφορά, συμπληρωμένος σύμφωνα με τις παρακάτω επεξηγήσεις και οδηγίες, τις οποίες ο υποψήφιος είναι υποχρεωμένος να ακολουθήσει: 

1. Στη Στήλη «ΤΕΧΝΙΚΗ ΠΡΟΔΙΑΓΡΑΦΗ», περιγράφονται αναλυτικά οι αντίστοιχοι τεχνικοί όροι, υποχρεώσεις ή επεξηγήσεις για τα οποία θα πρέπει να δοθούν αντίστοιχες απαντήσεις. 
2. Στη στήλη «ΑΠΑΝΤΗΣΗ ΥΠΟΨΗΦΙΟΥ» σημειώνεται η απάντηση του υποψηφίου Αναδόχου που έχει τη μορφή ΝΑΙ/ ΟΧΙ εάν η αντίστοιχη προδιαγραφή πληρούται ή όχι από την προσφορά ή ένα αριθμητικό μέγεθος που δηλώνει την ποσότητα του αντίστοιχου χαρακτηριστικού στην προσφορά. Απλή κατάφαση ή επεξήγηση δεν αποτελεί απόδειξη πλήρωσης της προδιαγραφής και η αρμόδια Επιτροπή έχει την υποχρέωση ελέγχου και επιβεβαίωσης της πλήρωσης της απαίτησης. 


           ΠΑΡΑΡΤΗΜΑ ΙΙ-ΥΠΟΔΕΙΓΜΑ ΟΙΚΟΝΟΜΙΚΗΣ ΠΡΟΣΦΟΡΑΣ 



	Α/Α
	ΕΙΔΟΣ ΥΠΗΡΕΣΙΑ 
	ΠΕΡΙΓΡΑΦΗ ΥΠΗΡΕΣΙΑΣ 
	ΠΟΣΟΤΗΤΑ
	ΤΙΜΗ ΧΩΡΙΣ ΦΠΑ
	ΚΑΘΑΡΗ ΑΞΙΑ ΧΩΡΙΣ ΦΠΑ
	ΦΠΑ

	ΤΕΛΙΚΗ ΤΙΜΗ ΣΥΜΠΛ. ΦΠΑ


	
	
	
	
	
	
	
	




ΥΠΟΔΕΙΓΜΑ ΥΠΕΥΘΥΝΗΣ ΔΗΛΩΣΗΣ
[image: ]
ΥΠΕΥΘΥΝΗ ΔΗΛΩΣΗ
(άρθρο 8 Ν.1599/1986)
	Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων υπηρεσιών (άρθρο 8 παρ. 4 Ν. 1599/1986)



	ΠΡΟΣ(1):
	ΓΕΝΙΚΟ ΝΟΣΟΚΟΜΕΙΟ ΑΘΗΝΩΝ «Η ΕΛΠΙΣ»

	Ο – Η Όνομα:
	
	Επώνυμο:
	

	Όνομα και Επώνυμο Πατέρα: 
	

	Όνομα και Επώνυμο Μητέρας:
	

	Ημερομηνία γέννησης(2): 
	

	Τόπος Γέννησης:
	

	Αριθμός Δελτίου Ταυτότητας:
	
	Τηλ:
	

	Τόπος Κατοικίας:
	
	Οδός:
	
	Αριθ:
	
	ΤΚ:
	

	Αρ. Τηλεομοιοτύπου (Fax):
	
	Δ/νση Ηλεκτρ. Ταχυδρομείου
(Εmail):
	

	
Με ατομική μου ευθύνη και γνωρίζοντας τις κυρώσεις (3), που προβλέπονται από τις διατάξεις της παρ. 6 του άρθρου 22 του Ν. 1599/1986, δηλώνω ότι: 

	Αναφερόμενοι στην πρόσκληση με αριθμό……….  για την παροχή υπηρεσιών «………….» ως νόμιμος εκπρόσωπος/μέλος του Δ.Σ./διαχειριστής της εταιρείας/ της ατομικής επιχείρησης …….μέχρι και την ημέρα υποβολής της προσφοράς, δεν έχω καταδικαστεί με αμετάκλητη  απόφαση για κάποιο τα αδικήματα της παρ. 1 του άρθρου 73 του Ν 4412/2016, δηλαδή για κάποιο από τα ακόλουθα:
α) συμμετοχή σε εγκληματική οργάνωση, όπως αυτή ορίζεται στο άρθρο 2 της απόφασης πλαίσιο 2008/841/ ΔΕΥ του Συμβουλίου της 24ης Οκτωβρίου 2008, για την καταπολέμηση του οργανωμένου εγκλήματος (ΕΕ L 300 της 11.11.2008 σ. 42) και τα εγκλήματα του άρθρου 187 του Ποινικού Κώδικα (εγκληματική οργάνωση),

β) ενεργητική δωροδοκία, όπως ορίζεται στο άρθρο 3 της σύμβασης περί της καταπολέμησης της δωροδοκίας στην οποία ενέχονται υπάλληλοι των Ευρωπαϊκών Κοινοτήτων ή των κρατών μελών της Ένωσης (ΕΕ C 195 της 25.6.1997, σ. 1) και στην παρ. 1 του άρθρου 2 της απόφασης πλαίσιο 2003/568/ΔΕΥ του Συμβουλίου της 22ας Ιουλίου 2003, για την καταπολέμηση της δωροδοκίας στον ιδιωτικό τομέα (ΕΕ L 192 της 31.7.2003, σ. 54), καθώς και, όπως ορίζεται στο εθνικό δίκαιο του οικονομικού φορέα, και τα εγκλήματα των άρθρων 159Α (δωροδοκία πολιτικών προσώπων), 236 (δωροδοκία υπαλλήλου), 237 παρ. 2-4 (δωροδοκία δικαστικών λειτουργών), 237Α παρ. 2 (εμπορία επιρροής μεσάζοντες), 396 παρ. 2 (δωροδοκία στον ιδιωτικό τομέα) του Ποινικού Κώδικα,

γ) απάτη εις βάρος των οικονομικών συμφερόντων της Ένωσης, κατά την έννοια των άρθρων 3 και 4 της Οδηγίας (ΕΕ) 2017/1371 του Ευρωπαϊκού Κοινοβουλίου και του Συμβουλίου της 5ης Ιουλίου 2017 σχετικά με την καταπολέμηση, μέσω του ποινικού δικαίου, της απάτης εις βάρος των οικονομικών συμφερόντων της Ένωσης (L 198/28.07.2017) και τα εγκλήματα των άρθρων 159Α (δωροδοκία πολιτικών προσώπων), 216 (πλαστογραφία), 236 (δωροδοκία υπαλλήλου), 237 παρ. 2-4 (δωροδοκία δικαστικών λειτουργών), 242 (ψευδής βεβαίωση, νόθευση κ.λπ.), 374 (διακεκριμένη κλοπή), 375 (υπεξαίρεση), 386 (απάτη), 386Α (απάτη με υπολογιστή), 386Β (απάτη σχετική με τις επιχορηγήσεις), 390 (απιστία) του Ποινικού Κώδικα και των άρθρων 155 επ. του Εθνικού Τελωνειακού Κώδικα (ν. 2960/2001, Α’ 265), όταν αυτά στρέφονται κατά των οικονομικών συμφερόντων της Ευρωπαϊκής Ένωσης ή συνδέονται με την προσβολή αυτών των συμφερόντων, καθώς και τα εγκλήματα των άρθρων 23 (διασυνοριακή απάτη σχετικά με τον ΦΠΑ) και 24 (επικουρικές διατάξεις για την ποινική προστασία των οικονομικών συμφερόντων της Ευρωπαϊκής Ένωσης) του ν. 4689/2020 (Α’ 103),

δ) τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, όπως ορίζονται, αντιστοίχως στα άρθρα 3-4 και 5-12 της Οδηγίας (ΕΕ) 2017/541 του Ευρωπαϊκού Κοινοβουλίου και του Συμβουλίου της 15ης Μαρτίου 2017 για την καταπολέμηση της τρομοκρατίας και την αντικατάσταση της απόφασης πλαισίου 2002/475/ΔΕΥ του Συμβουλίου και για την τροποποίηση της απόφασης 2005/671/ΔΕΥ του Συμβουλίου (EE L 88/31.03.2017) ή ηθική αυτουργία ή συνέργεια ή απόπειρα διάπραξης εγκλήματος, όπως ορίζονται στο άρθρο 14 αυτής, και τα εγκλήματα των άρθρων 187Α και 187Β του Ποινικού Κώδικα, καθώς και τα εγκλήματα των άρθρων 32-35 του ν. 4689/2020 (Α’ 103),

ε) νομιμοποίηση εσόδων από παράνομες δραστηριότητες ή χρηματοδότηση της τρομοκρατίας, όπως αυτές ορίζονται στο άρθρο 1 της Οδηγίας (ΕΕ) 2015/849 του Ευρωπαϊκού Κοινοβουλίου και του Συμβουλίου, της 20ης Μαΐου 2015, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες ή για τη χρηματοδότηση της τρομοκρατίας, την τροποποίηση του κανονισμού (ΕΕ) αριθμ. 648/2012 του Ευρωπαϊκού Κοινοβουλίου και του Συμβουλίου, και την κατάργηση της οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου και της οδηγίας 2006/70/ΕΚ της Επιτροπής (EE L 141/05.06.2015) και τα εγκλήματα των άρθρων 2 και 39 του ν. 4557/2018 (Α’ 139),

στ) παιδική εργασία και άλλες μορφές εμπορίας ανθρώπων, όπως ορίζονται στο άρθρο 2 της Οδηγίας 2011/36/ ΕΕ του Ευρωπαϊκού Κοινοβουλίου και του Συμβουλίου της 5ης Απριλίου 2011, για την πρόληψη και την καταπολέμηση της εμπορίας ανθρώπων και για την προστασία των θυμάτων της, καθώς και για την αντικατάσταση της απόφασης πλαίσιο 2002/629/ΔΕΥ του Συμβουλίου (ΕΕ L 101 της 15.4.2011, σ. 1) και τα εγκλήματα του άρθρου 323Α του Ποινικού κώδικα (εμπορία ανθρώπων).

τηρεί το σύνολο της ελληνικής Εργατικής κι Ασφαλιστικής Νομοθεσίας 
αποδέχονται ανεπιφύλακτα τους όρους της παρούσας πρόσκλησης,
η προσφορά συντάχθηκε σύμφωνα με τους όρους της παρούσας πρόσκλησης, των οποίων ο προσφέρων έλαβε πλήρη και ανεπιφύλακτη γνώση, 
τα προσφερόμενα είδη/υπηρεσίες καλύπτουν τις τεχνικές προδιαγραφές της παρούσας πρόσκλησης, 
τα στοιχεία που αναφέρονται στην προσφορά είναι αληθή και ακριβή, 
παραιτείται από κάθε δικαίωμα αποζημίωσής του σχετικά με οποιαδήποτε απόφαση της Αναθέτουσας Αρχής για αναβολή, ακύρωση ή ματαίωση της πρόσκλησης, 
συμμετέχει με μόνο μία προσφορά στο πλαίσιο της παρούσας πρόσκλησης, 
τηρεί και θα εξακολουθεί να τηρεί κατά την εκτέλεση της σύμβασης, εφόσον επιλεγεί, τις υποχρεώσεις του που απορρέουν από τις διατάξεις της περιβαλλοντικής κοινωνικοασφαλιστικής και εργατικής νομοθεσίας, που έχουν θεσπιστεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικού κι εργατικού δικαίου, οι οποίες απαριθμούνται στο Παράρτημα Χ του Προσαρτήματος Α του ν. 4412/2016, 
δεν θα ενεργήσει αθέμιτα, παράνομα ή καταχρηστικά καθ’ όλη τη διάρκεια της διαδικασίας ανάθεσης αλλά και κατά το στάδιο εκτέλεσης της σύμβασης εφόσον επιλεγεί,
λαμβάνει τα κατάλληλα μέτρα για να διαφυλάξει την εμπιστευτικότητα των πληροφοριών που έχουν χαρακτηριστεί ως τέτοιες και 
κατά τη διάρκεια εκτέλεσης της σύμβασης δεσμεύεται για την απαρέγκλιτη τήρηση των διατάξεων του με αρ. 2016/679 Κανονισμού (ΕΕ) του Ευρωπαϊκού Κοινοβουλίου και του Συμβουλίου της 27ης Απριλίου 2016 και του ν. 4624/2019 για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα.




Ημερομηνία:      ……….20……
Ο – Η Δηλ.
(Υπογραφή)
(1) Αναγράφεται από τον ενδιαφερόμενο πολίτη ή Αρχή ή η Υπηρεσία του δημόσιου τομέα, που απευθύνεται η αίτηση.
(2) Αναγράφεται ολογράφως. 
(3) «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του άρθρου 8 τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον εαυτόν του ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών.
(4) Σε περίπτωση ανεπάρκειας χώρου η δήλωση συνεχίζεται στην πίσω όψη της και υπογράφεται από τον δηλούντα ή την δηλούσα.

